	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	25.09.2025. godine

	Nastavna tema/oblast:
	Celi brojevi

	Nastavna jedinica:
	Množenje celih brojeva

	Tip časa:
	Utvrđivanje

	Cilj časa:
	Utvrđivanje množenja u skupu celih brojeva, usvajanje svojstava množenja celih brojeva

	Očekivani ishodi 
na kraju časa:
	Učenik će biti u stanju da:
· množi cele brojeve;
· koristi svojstva množenja u skupu celih brojeva.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, e-udžbenik, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju.

	Međupredmetno povezivanje:
	

	Ključni pojmovi:
	Množenje celih brojeva, svojstva množenja celih brojeva

	PRIKAZ MULTIMEDIJALNIH SADRŽAJA NASTAVNE JEDINICE

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka, a zatim obnavljamo pravila za množenje celih brojeva, čemu je jednak proizvod nekog broja sa jedinicom, a čemu proizvod sa nulom. Takođe, obnavljamo i tzv. „tablicu znakova”, a potom i osobine množenja prirodnih brojeva i razlomaka.
	· odgovara na postavljena pitanja nastavnika.

	Glavni deo časa (35 minuta)

	Obnavljamo da su u skupu prirodnih brojeva i razlomaka operacije množenja i deljenja prioritetne u odnosu na sabiranje i oduzimanje. Upućujemo učenike da isti dogovor važi i prilikom računanja u skupu celih brojeva, pa obrađujemo 8. zadatak iz udžbenika.
Potom navodimo nekoliko konkretnih primera da ilustrujemo komutativnost i asocijativnost za množenje celih brojeva (primer 7). U tu svrhu se služimo brojevnom pravom i usmerenim dužima i uveravamo učenike u jednakost odgovarajućih rezultata. Ističemo da date osobine proističu iz pravila za množenje celih brojeva i asocijativnosti i komutativnosti za množenje u skupu N0. Zapisujemo:
Operacija množenja je komutativna i asocijativna u skupu celih brojeva.
Za sve brojeve a, b i c iz Z važi:
a ∙ b = b ∙ a (komutativnost)
(a ∙ b) ∙ c = a ∙ (b ∙ c) (asocijativnost).
Asocijativnost ilustrujemo obradom 8. primera. Da je vrednost proizvoda jednog para celih brojeva i proizvoda njima suprotnih brojeva jednaka, učenici najpre intuitivno uviđaju izradom 11. zadatka, nakon čega zapisuju u svojim sveskama:
Za sve brojeve a i b iz Z važi:
a ∙ b = (–a) ∙ (–b) i (–a) ∙ b = a ∙ (–b) = –(a ∙ b).
Upućujemo učenike da ostave prostora u svojim sveskama i da za domaći za- datak prepišu dokaze datih tvrđenja. Povezujemo poslednje tvrđenje sa ko- mutativnošću za množenje celih brojeva obradom 12. zadatka iz udžbenika.
Na konkretnom primeru ilustrujemo da je množenje distributivno prema sabiranju (primer 9) tako što poredimo rezultate dobijene na dva razli- čita načina. Potom zapisujemo:
Množenje je distributivno prema sabiranju.  Za sve brojeve a, b i c iz Z važi:
c ∙ (a + b) = c ∙ a + c ∙ b.
Distributivnost množenja prema sabiranju ilustrujemo obradom 10. pri- mera, nakon čega učenici rešavaju 14. zadatak.
Na osnovu distributivnosti množenja prema sabiranju i jednakosti (–1) ∙ x = –x uvodimo i sledeću osobinu:
Za sve brojeve a i b iz Z važi: –(a + b) = –a – b i –(a – b) = –a + b.
Dokaz datog tvrđenja učenici prepisuju za domaći zadatak.

	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava primere (7.-10.) i zadatke (8, 11, 12. i 14. zadatak iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo pravila za množenje celih brojeva i svojstva množenja celih brojeva.
Domaći zadatak
Udžbenik: zadaci 9, 13, 15, 16, 17 i 19.

	· odgovara na pitanja koja se odnose na usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, na jednom delu table ilustrujemo i zapisujemo svojstva množenja celih brojeva, dok na preostalom delu table ispisujemo primere i rešenja zadataka.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

